《题苦竹港寓壁》
元代·方回

三十年前此路行，来车去马唱歌声。
旗亭沽酒家家好，驿舍开花处处明。
白羽宵驰四川道，青楼春接九江城。
如今何事无人住，移向深山说避兵。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。